《余与筼房秋崖冬日会于沙溪春复会于龟溪适逢祠山诞辰二翁有诗见贻依韵酬答》
宋代·释文珦

沙溪溪上看梅夕，苔径荒凉月晕黄。何事重寻老吟伴，为难同入少年场。

和风澹澹行花坞，春水溶溶满柳塘。尚欲重听送神曲，祇愁明月雨淋浪。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。